वैसे बात यूपी चुनावों की हो रही है और चुनाव यूपी के हमेशा से ही दिलचस्प होते है। कहते है की जो यूपी के दिल में राज करता है वही देश पे भी राज करता है। और ये कहा यूँ ही नहीं जाता इसका एक कारण है और लोक सभी की 543 में से 80 सीट यूपी देता है। 2014 के चुनावों में यूपी की जनता ने ही देश की सत्ता की चाभी भाजपा को दिया। 80 सीट में से सत्तर से ज्यादा सीट भाजपा ने जीती। समाजवादी पार्टी सिमट गयी 5 सीट पे और बसपा का खाता भी नहीं खुल पाया। जाहिर है की यदि लोकसभा के साथ ही यदि यूपी में विधानसभा का चुनाव भी हो जाता तो सत्ता किसे मिलती। और साथ ही ये भाजपा की नैतिक जीत थी की भाजपा को रोकने के नाम पे मुलायम सिंह की पार्टी ने उस कांग्रेस से गठबंधन कर लिया जिसके खिलाफ संघर्ष करते करते ही मुलायम सिंह की राजनैतिक जमीन तैयार हुई थी।